Aga tänane päev, 29.06 on eriliselt tähelepanuväärne. Hr. Muhedik nägi varahommikul Eestis esimesena pseudata õit. Eks ta ole selle au ka ära teeninud kuna viimased aastad on tema tööde osa siin aias mõõtmatult suurem kui mul. Pseudata on kahe geneetiliselt täiesti sobimatu iirise, kämpferi iirise ja kollase võhumõõga hübriid ning esmakordselt maailmas õnnestus neid peale mitmekümneaastast tööd omavahel ristata jaapani teadlasel dr. Shimizul ning oma rühmanimetuse on ta saanud ladinakeelsete liigiepiteetide  liitmisel - I. pseudacorus + I. ensata.